Komisijas paziņojums Padomei un Eiropas Parlamentam - Komisijas ārpus budžeta bankas konti, kas saistīti ar bijušo veikalu Economat /* COM/2008/0692 galīgā redakcija */





[pic] | EIROPAS KOPIENU KOMISIJA | Briselē, 12.11.2008 COM(2008) 692 galīgā redakcija KOMISIJAS PAZIŅOJUMS PADOMEI UN EIROPAS PARLAMENTAM Komisijas ārpus budžeta bankas konti, kas saistīti ar bijušo veikalu Economat KOMISIJAS PAZIŅOJUMS PADOMEI UN EIROPAS PARLAMENTAM Komisijas ārpus budžeta bankas konti, kas saistīti ar bijušo veikalu Economat 1. IEVADS Līdz 2000. gadam darbinieku veikala (turpmāk tekstā „Economat”) kontus apkalpoja ārpus budžeta un konti bija atvērti privātā bankā. Economat darbību uzraudzīja CPRE “Commission Paritaire - Restaurants et Economats”. Parastās budžeta pozīcijas un budžeta uzskaites sistēmas, kas bija obligātas šajos gados, kas nebija labi piemēroti tādas finanšu peļņu nesošas struktūras pārvaldībai, kas ikdienā veic pasūtījumus, piegādes, maksājumu un atgūšanas procedūras. Turpmākajos gados Economat darbības rezultātā radās uzkrājumi banku kontos, īpaši sākuma posmā, kad Economat vadīja administrācija tāpēc, ka nebija jāmaksā nomas maksa vai komunālie maksājumi, kā arī personāls un administratīvais atbalsts šai darbībai bija piešķirts par velti. Komisija 2002. gadā konkursu rezultātā nolēma mainīt darbības modeli, un uzticēja veikalu Economat vadīt uzņēmumam Delhaize pret samaksu. Kad Delhaize sāka darbību Economat , uzkrājumi tika pārdoti Delhaize , un rezultātā iegūtie ieņēmumi tika arī noguldīti tajos pašos bankas kontos. Kopš tā laika no summām, kas noguldītas banku kontos, tika uzkrāti procenti un pašlaik pieejamo līdzekļu kopējā summa ir 2,7 miljoni euro. 2. ESTAT KRīZES KONTEKSTā PIEņEMOTO PASāKUMU REZULTāTI Pēc ESTAT krīzes 2005. gada vasarā Komisijas grāmatvedis sāka rīkoties, lai inventarizētu visus bankas kontus, kurus pats grāmatvedis nav atvēris un kuros glabājas Kopienas līdzekļi, ar mērķi pielikt punktu šai anomālijai. Grāmatvedis nolēma, ka līdzekļi ir jāieskaita vai nu budžetā, ja konta pastāvēšanai vairs nav pamatojuma, vai arī, ja konta pastāvēšana ir attaisnota, tas iekļaujams Komisijas grāmatvedības sistēmā. Bijušā Economat veikala gadījumā kontu (krājkonts un norēķinu konts) situācija bija skaidra: to turpmākai pastāvēšanai nebija pamatojuma, tādēļ tie bija jāslēdz un atlikušās summas jāpārskaita Kopienas budžetā. Konti atvērti FORTIS bankā un to stāvoklis 2008. gada 30 jūnijā bija šāds: - FORTIS 210-0339286-32 27,532 € - FORTIS 047-0610357-16 2,705,824 € kopā 2 733 356 euro. Šos kontus kopā pārvalda OIB un DG BUDG un paraksta tiesības par šiem kontiem ir vairākām DG BUDG amatpersonām. 3. LīDZEKļU IZMANTOšANAS VISPāRēJIE PRINCIPI Zinot kontu summu izcelsmi, t.i., darbības atlikums radies galvenokārt darbinieku un viņu ģimenes locekļu darbības rezultātā, DG ADMIN tika aicināts norādīt tos projektus, kas atbilst šādiem nosacījumiem: - projekts ir pieļaujams, ja tas atbilst paskaidrojumiem attiecīgajās budžeta pozīcijās; - tas ir sociālas dabas projekts un tiešie vai netiešie ieguvēji būtu darbinieki; - projekti veidotu vienreizēju ieguldījumu un tie turpmākos gados neparedzētu budžeta vai cilvēkresursu izdevumus. 4. PIEDāVāTIE PROJEKTI: LēMUMU PIEņEMšANAS PROCESS DG ADMIN 2006. gada septembrī sagatavoja pirmo projektu sarakstu un 2006. gada 6. novembrī tas lūdza COPAS viedokli. COPAS apsprieda pieprasījumu un ierosināja projektu sarakstu, ko 2007. gada 2. maijā iesniedza DG ADMIN. COPAS dod ne tikai pozitīvu vai negatīvu vērtējumu par katru projektu, bet arī piedāvā izvērtēšanai citus projektus. Eiropas Parlamenta priekšsēdētāja vietnieks, Eiropas Parlamenta deputāts Onesta 2007. gada 15. maijā DG ADMIN piedāvāja pilnīgu EP fitnesa centra renovācijas projektu un paskaidroja uz līgumiem balstītu pieeju, ko veidoja centra vadības nodošanu trešai personai, ko izraugās pēc publiskā iepirkuma procedūras apmaiņā pret samaksu, kas arī paredzētu peļņas sadalīšanas mehānismu saskaņā ar kuru peļņa tiktu sadalīti starp iestādēm. DG ADMIN pauda interesi pēc būtības, un gaidot turpmāku informāciju, 2007. gada 6. jūnijā nosūtīja vēstuli ar jautājumiem Onesta kungam. DG ADMIN 2007. gada 24. septembrī saņēma no EP administrācijas papildu informāciju, daļēju atbildi uz jautājumiem un lūgumu precizēt DG ADMIN nostāju attiecībā uz iespējamu dalību. Vēlāk tika iegūta papildu informācija par veiksmīgi organizētiem konkursiem, kas minēti 5. daļā. DG ADMIN 2008. gada jūnijā sagatavoja galīgo projektu sarakstu, kas saņēma pozitīvu COPAS vērtējumu, divus projektus ierosināja COPAS un vienu COPAS kopā ar EP. Kopīgo projektu ar EP 2008. gada 6. jūnijā iesniedza COPAS un 24. jūnijā CLP . 5. PROJEKTI: UZ KO TIE ATTIECAS UN CIK TIE IZMAKSā? Četri projekti un plānotās summas, kas tiem jāpiešķir, ir norādītas tabulā. Attiecīgo summu īss apraksts un aplēses ir norādītas 1. pielikumā. Noraidīto projektu saraksts ar īsu noraidījuma iemeslu aprakstu ir pieejams 2. pielikumā. Īss projekta apraksts | Aplēstā summa | Atbalsts bērnu ar īpašām vajadzībām integrācijai dienas aprūpes iestādēs. | 100,000 | Objektu, kas atrodas Overijse, modernizācija. | 500,000 | Infrastruktūra, kas paredzēta labsajūtai darbā. | 600,000 | Ieguldījums EP fitnesa centrā. | 1,500,000 | Kopā | 2,700,000 | Visi četri projekti ir sociālas dabas izdevumi darbinieku vajadzībām. Attiecībā uz fitnesa centru ne tikai fiziskā forma ir būtiska darbinieku labsajūtas sastāvdaļa, bet arī ieņēmumu sadales mehānisms, kas īsumā izskaidrots 1. pielikumā, dos ikgadējus ieņēmumus sociālā budžeta pozīcijā, tādējādi palielinot šai darbībai paredzētos pieejamos līdzekļus. Projekts, kas kopīgs ar EP ir saistīts ar dažiem riskiem, kas saistīti ar projekta rentabilitāti un biznesa plānu. Lai gan tie ir riski, kas jāuzņemas galvenokārt darba izpildītājam, peļņas sadales mehānisms dos rezultātus tikai proporcionāli komerciālai veiksmei. Pašlaik solis šajā virzienā ir ievērojama tirgus dalībnieka, kas izvēlēts konkursa rezultātā, piekrišana parakstīt vienošanos ar EP. Komisija nebūs tieši atbildīga par katru projekta posmu (celšanas posmu, aprīkošanas un pašas ekspluatācijas posmu). Būtībā Komisija un Eiropas Parlaments parakstīs administratīvo vienošanos, kurā noteiktas Komisijas tiesības (tādas pašas piekļuves tiesības Komisijas darbiniekiem kā EP darbiniekiem un peļņas sadales mehānisms) un saistības (finanšu līdzekļu pārskaitīšana). 6. BANKAS KONTU TīRīšANAS OPERāCIJAS NOSLēGšANA Minētās pieejas un četru projektu apstiprināšana nosaka šo apropriāciju izmantošanu, ko veido piešķirtie ieņēmumu saskaņā Finanšu regulas 18. panta 1. punkta e) apakšpunktu. 7. SECINāJUMI Komisija: - apstiprina bijušā veikala Economat uzkrātās peļņas izmantošanu projektiem, kas saistīti ar sociālām darbībām un sniedz labumu darbiniekiem; - apstiprina četrus minētos projektus; - apstiprina aplēstās summas, kas jāpiešķir katram no četriem projektiem, uzticot kompetentam kredītrīkotājam sagatavot detalizētu īstenošanas mehānismu un gala pielāgojumus; - uzdod DG ADMIN sadarbībā ar Juridisko dienestu risināt sarunas par administratīvo vienošanos ar Eiropas Parlamentu par Komisijas dalību EP fitnesa centra projektā; 1. PIELIKUMS Komisijas ārpus budžeta bankas konti, kas saistīti ar bijušo veikalu Economat Projekti 8. ATBALSTS BēRNU AR īPAšāM VAJADZīBāM INTEGRāCIJAI DIENAS APRūPES IESTāDēS 8.1. Apraksts Dienas aprūpes centri nepārtraukti pieņem bērnus ar īpašām vajadzībām. Ar īpašām vajadzībām tiek saprastas dažādas invaliditātes formas: uzvedības problēmas, kā arī dažāda veida garīgā un fiziskā invaliditāte. Tomēr lēmums par bērna ar īpašām vajadzībām pieņemšanu vai nepieņemšanu būs atkarīgs no vairākiem faktoriem un katru gadījumu izvērtēs atsevišķi kopā ar pediatru, skolu psihologu, dienas centra administrāciju un vecākiem. Galīgo lēmumu pieņem katrā gadījumā atsevišķi, un tiek ņemtas vērā arī katra bērna vajadzības, to bērnu grupas vajadzības, ar kuriem konkrētais bērns uzturēsies dienas aprūpes centrā, iekšējie resursi un infrastruktūra un sadarbība ar pieaicināto speciālistu grupām. Pozitīva lēmuma gadījumā stāvokli regulāri novērtē un var tikt pieņemts lēmums bērnu pārcelt uz piemērotāku iestādi, ja visas ieinteresētās personas atzīst, ka dienas aprūpes centrs vairs neatbilst bērna vajadzībām. Lai efektīvi nodrošinātu vajadzības bērniem ar īpašām vajadzībām, ir nepieciešamas piemērotas pedagoģiskā personāla apmācības un adaptēti materiāli. 8.2. Summas aplēses un orientējošais laika grafiks Postenis | Izmaksas (euro) | Aprīkojums un rotaļlietas | 20,000 | Īpašas apmācības 195 darbiniekiem un saistītie materiāli (grāmatas, video, u.c.) | 80,000 | Kopā | 100,000 | Aprīkojuma vienības un apmācības var pasūtīt 2008. gadā, jo ir pamatlīgumi. 8.3. Budžeta pozīcija Ieņēmumi: 590 Izdevumi: 26 01 50 04 - Iestāžu sadarbība sociālajā jomā Atbildīgā struktūrvienība: DG ADMIN 9. SPORTA UN ATPūTAS OBJEKTU MODERNIZāCIJA OVERIJSE 9.1. Apraksts Eiropas iestāžu darbinieki un viņu ģimenes vēlas labāk izmantot Starpiestāžu brīvdabas sporta centru Overijse. Personāla komiteja to atkārtoti uzsvēra, tiekoties “Etats Généraux” 2008. gada jūnija sanāksmē par sociālo politiku. Piedāvāts mainīt pašreizējo sporta un futbola laukuma pārklājumu ar jaunās paaudzes universālu mākslīgo virsmu un aprīkot tā, lai to varētu izmantot jebkuros laika apstākļos un gadalaikā, un tādējādi mudināt personāla ģimenes, kolēģu grupas, sporta komandas un pensionārus izmantot centra iekštelpas un brīvdabas laukumu. Visbeidzot īpaša uzmanība tiks pievērsta piekļuvei un sēdvietām, kā arī sanitārajām instalācijām, kas piemērotas cilvēkiem ar īpašām vajadzībām. 9.2. Summas aplēses un orientējošais laika grafiks OIB tehnisko dienestu aplēstās izmaksas ir 500 000 euro. Ņemot vērā laiku, kas nepieciešams, lai saņemtu atļaujas no pašvaldības, līdzekļus varēs izmantot tikai 2009.-2010. gada laikposmā. 9.3. Budžeta pozīcija Ieņēmumi: 590 Izdevumi: 26 01 22 03 - Ar ēkām saistītie izdevumi Briselē Atbildīgā struktūrvienība: OIB 10. INFRASTRUKTūRA, KAS PAREDZēTA LABSAJūTAI DARBā. 10.1. Apraksts Komisijas darbinieki un īpaši interesentu grupas gribētu izmantot divas daudzfunkcionālas telpas VM2 ēkas (kur atrodas arī Foyer ) pagrabā. Iepriekš šīs telpas tika izmantotas galvenokārt arhīviem, un tām ir vajadzīgs nopietns remonts. Šeit būtu iespējams izveidot vienu lielu telpu 290 m² platībā, ko galvenokārt izmantotu sirdsdarbības uzlabošanas nodarbībām, kam ir vajadzīga liela telpa, un mazāku telpu 100 m² platībā mazākām grupu nodarbībām. Šeit būtu arī dušas telpa un ģērbtuves. Pašlaik daudzām interešu grupām telpas ir jāīrē privātajā sektorā vai no pašvaldībām. Šo daudzfunkcionālo telpu pieejamībai būtu labvēlīga ietekme arī uz Foyer izmantošanu, tas arī atbilstu Komisijas politikas mērķiem saistībā ar personāla labsajūtu darba vietā. 10.2. Summas aplēses un orientējošais laika grafiks OIB tehnisko dienestu aplēstās izmaksas ir 600 000 euro. 10.3. Budžeta pozīcija Ieņēmumi: 590 Izdevumi: 26 01 22 03 - Ar ēkām saistītie izdevumi Briselē Atbildīgā struktūrvienība: OIB 11. IEGULDīJUMS EP FITNESA CENTRā. 11.1. Apraksts Projekta mērķis kopumā ir izremontēt un paplašināt pašreizējo Eiropas Parlamenta sporta zāli (1375 m²) pievienojot telpu ūdens nodarbībām un atpūtai (925 m²), to aprīkot un ļaut to vadīt uzņēmumam, ar kuru ir noslēgts līgums, apmaiņā pret: - fiksētu samaksu (aicinājumā piedalīties konkursā tā noteikta 300 000 euro apmērā); - daļu no virsnormas peļņas (kas veido 10% no peļņas starp 100 000 un 200 000 euro un līdz 50% par peļņu virs 500 000); - vienādiem piekļuves un abonēšanas noteikumiem Komisijas un EP darbiniekiem. Komisija dotu ieguldījumu, pārskaitot daļu no bijušā veikala Economat līdzekļiem EP darbības budžetā, kā arī piedaloties celtniecības un aprīkojuma iegādes izdevumu segšanā. Šādas dalības rezultātā procentuāla ieņēmumu daļa tiktu ieguldīta Komisijas administratīvajā budžetā kā piešķirtais ieņēmums budžeta pozīcijā „sociālie pasākumi”, kas dod ieguldījumu turpmākiem sociāliem mērķiem. 11.2. Summas aplēses un orientējošais laika grafiks Līdzekļu summas nosaka ar politisku lēmumu attiecībā uz Komisijas ieguldījumu. Kā to apstiprinājis EP birojs, ierosinātais apjoms 1 500 000 euro atbilst aptuveni 30% no aplēstajām projekta izmaksām. Uzņēmums, kas centru vadīs, ir izvēlēts konkursa kārtībā, kā arī ir izsludināts konkurss par remontdarbu veikšanu, ar mērķi tos pabeigt līdz 2009. gada beigām. Pašu summu var pārskaitīt EP jau 2008. gadā, tas ir atkarīgs no datuma, kad tiks parakstīta administratīvā vienošanās. 11.3. Budžeta pozīcija Ieņēmumi: 590 Izdevumi: - Ieguldījumam EP : 26 01 50 04 - Iestāžu sadarbība sociālajā jomā - Ikgadējiem piešķirtiem ieņēmumiem : 26 01 50 04 - Iestāžu sadarbība sociālajā jomā Atbildīgā struktūrvienība: DG ADMIN 2. PIELIKUMS Komisijas ārpus budžeta bankas konti, kas saistīti ar bijušo veikalu Economat Noraidītie projekti 12. KOMISIJAS FITNESA CENTRS Pieejamās summa nav pietiekamas, lai esošās telpas pārveidotu un aprīkotu tā, lai fitnesa centrs būtu rentabls. Pilna summa nav pietiekama, vēl jo mazāk tās daļa, turklāt bija jāizvēlas arī citi projekti. 13. KAFETēRIJU UN RESTORāNU RENOVāCIJA Personāla pārstāvji apgalvoja, ka šie izdevumi jāsedz no parastiem OIB budžeta līdzekļiem, un viņu argumenti tika pieņemti. 14. DUšAS TELPAS IERīKOšANA DARBINIEKIEM, KAS UZ DARBU BRAUC AR VELOSIPēDU Personāla pārstāvji apgalvoja, ka šie izdevumi jāsedz no parastiem OIB budžeta līdzekļiem, un viņu argumenti tika pieņemti. 15. VIETēJO NODARBINāTīBAS AģENTūRU ATVēRšANA KOMISIJAS ēKāS Šāda veida aģentūras izplata Titres-services / Dienstencheques , ar kuru palīdzību var likumīgi nopirkt mājsaimniecības pakalpojumus, lai tas nebūtu jādara puslegāli vai melnajā tirgū. Šādai aģentūrai ir vajadzīgas telpas, sabiedriski pakalpojumi un personāls, tādēļ rodas turpmāki izdevumi, kas pārkāpj kritēriju, saskaņā ar kuru ir veicams vienreizējs ieguldījums bez turpmākiem izdevumiem. 16. ETTERBEEK SLIMNīCAS IEGāDE Slimnīca pēc nopirkšanas tiktu pārveidota par daudzfunkcionālu centru, kurā būtu veco ļaužu un cilvēku ar īpašām vajadzībām mītne, bērnudārzs, dienas aprūpes centrs, kā arī interešu grupu tikšanās vieta. Šāda centra uzturēšana acīmredzami katru gadu prasītu ievērojamus līdzekļus, kas pārkāpj kritēriju, saskaņā ar kuru ir veicams vienreizējs ieguldījums bez turpmākiem izdevumiem. 17. VIETU REZERVēšANA PIEAUGUšAJIEM AR īPAšāM VAJADZīBāM, KAS IR DARBINIEKU APRūPē Pateicoties finanšu ieguldījumiem konkrētās iestādēs vai attiecīgajās aģentūrās radītu Briselē un trijās kopienās (flāmu, franču un vācu) priekšrocības pašreizējiem vai pensionētiem ES darbiniekiem, kuru aprūpē ir pieaugušie ar īpašām vajadzībām. Lai gan sākotnēji projekts šķita daudzsološs, to tomēr neīstenoja, jo attiecīgās Beļģijas iestādes pret Komisijas priekšlikumu izturējās noraidoši.